stanford-oval/wikipedia huggingface dataset:
Jussi Hakulinen
Kuoleman jälkeen

Hakulisen kesken jäänyt kappale tehtiin loppuun ja julkaistiin YouTubessa sekä cd-singlenä helmikuussa 2024. Kappaleen ovat tehneet Hakulisen lisäksi Juha Mäkkeli ja Hakulisen hyvä ystävä Iku Tukiainen. Kappale kantaa nimeään Talven viimaa.
Yön kataloogi tuli takaisin Spotifyyn keväällä 2024, sillä Yö-yhtye pääsi sopuun biiseistä Hakulisen lähipiirin kanssa.
Yksityiselämä

Jussi Hakulinen oli naimisissa Sari Hakulisen kanssa vuoteen 2011. Hakulisen vanhin tytär Ellinoora Hakulinen on myös muusikko ja esiintyi myös yhdessä isänsä kanssa keikoilla ja Yö-yhtyeen Loisto-albumilla.
Hakulinen toimi Porin eri kouluissa mm. musiikinopettajana kahdenkymmenen vuoden ajan 1980-luvun lopusta alkaen.
Hakuliselta leikattiin eturauhassyöpä syyskuussa 2017. Hänet löydettiin kotoaan sairauskohtaukseen kuolleena 9. elokuuta 2022.
Diskografia > Yö > Albumit

Varietee (1983)
...ja tapahtui niinä päivinä (live, 1984)
Nuorallatanssija (1984)
Diskografia > Yö > Singlet

Likaiset legendat I (1983)
Särkynyt enkeli (1983)
Laulu meille kahdelle (1984)
Häät (1984)
Joutsenlaulu (1984)
Kuorotyttö (1985)
Diskografia > Yö > Jussi Hakulisen laulamat laulut Yö-yhtyeessä

”Päivänsäde ja Menninkäinen” (Varietee) 1983
”Yhden illan varietee” (Varietee) 1983
”Syödään, juodaan ja rakastellaan (Kyynikon laulu)” (Laulu meille kahdelle) 1984
"Antakaa heidän juosta" (Häät-singlen b-puoli) 1984
”Joutsenlaulu” (Nuorallatanssija) 1984
”Kaupungin valot” (Kuorotyttö) 1985
”Nousevan auringon valoon” (Kuolematon) 2005
”Hän katoaa” (Loisto) 2009
”Kun nuoruus katoaa” (Kiitos ja kunnia – 30v. juhlakokoelma) 2011
Diskografia > Sooloura > Albumit

Vaaleanpunainen majatalo (1985)
Kinsky: Valtaa ja voimaa (1986)
Poko-klassikko (kokoelma-EP, 1987)
Pennitön Onassis (1991)
Vieraskirja (1995)
Minun lauluni 1983–96 (kokoelma, 1996)
3.33.33 (1998)
Tähtipölyä (2010)
30 laulua (kokoelma, 2014)
Diskografia > Sooloura > Singlet

Yö jota ei ollutkaan / Varkaat kulkurit (PIS 162, Poko Rekords, 1985)
Varkaat kulkurit / Yö jota ei ollutkaan (PIS 171-12, Poko Rekords, 1985)
Kinsky: Joulu avaruudessa / Hiljainen sinfonia (PROMO 1-85, Poko Rekords, 1985)
Kinsky: Lumilinna (PIS 177-12, Poko Rekords, 1986)
Kinsky: Sankareiden maa / Kesäkuu (PIS 194, Poko Rekords, 1986)
Kinsky: Serpentiinit / Läskit lämmittää (PIS 208, Poko Rekords, 1987)
Aurinkokuningas / John Wayne (WCRS-009, West Coast Records, 1991)
Afrodite / Lentävä Hollantilainen (WCRS-010, West Coast Records, 1991)
Vieraskirja / Joutsenlaulu (promo, FSCD-39, Flamingo, 1995)
Atlantis (promo, FSCD-41, Flamingo, 1995)
Hän tanssi kanssa enkeleiden / Helmenkalastajat (PSCD 76, Poko Rekords, 1996)
Suden hetki / Koti meren takaa (PSCD 88, Poko Rekords, 1997)
Motti / Yöperho / Hyvästi Maa (MOTTI-001, Omakustanne, 2009)
Pelkuri (RATASPROMO 0410, Ratas Music Group, 2010)
Rahat vai kolmipyörä? (RATASPROMO 1310, Ratas Music Group, 2010)
Iku Feat. Jussi Hakulinen: Erakko (KILLCDS 20, Kill City, 2015)
Aiheesta muualla

Jussi Hakulisen kotisivu (Arkistoitu – Internet Archive)
Vilkman, Sanna: Yön suurimmat hitit tehtaillut Jussi Hakulinen on kuollut Yle Uutiset. 9.8.2022. Viitattu 9.8.2022.
| n k Yö |
| --- | --- |
 Olli Lindholm  Jussi Turpeinen  Timo Mynttinen  Mikko Kangasjärvi  Jari Latomaa  Ari Toikka   Entiset jäsenet:  Jussi Hakulinen  Juha Rauäng  Jani Viitanen  Veikko Lehtiranta  Markku Petander  Juha Mielonen  Jesu Hämäläinen  Jukka Mänty-Sorvari  Antti Mäkinen  Daffy Terävä  Jukka Lewis 
Studioalbumit:  Varietee  Nuorallatanssija  Myrskyn jälkeen  Äänet  Lanka palaa  Toinen puoliaika  Antaa soittaa  Tänä yönä  Kymmenes kevät  Hyviä vuosia  Satelliitti  Pirstaleet  13. Yö  Valo  Rakkaus on lumivalkoinen  Kuolematon  Valtakunta  Loisto  Pelko ja rakkaus  Hyvässä ja pahassa  Mitä jos mä rakastan 
Livealbumit:  ...ja tapahtui niinä päivinä  Täältä tulee Yö...live  Yhden yön tarinoita  Kolmen illan varietee  Yön ensimmäinen keikka 
Kokoelmat:  Poko klassikot  Suurimmat hitit 1983–88  Parhaat  Yön pimeä puoli  Legenda  Yön valoisa puoli  Sound Pack  Kiitos ja kunnia – 30v. juhlakokoelma  1983–2011  Klassikot 
VHS / DVD:  Yö Live – 20-vuotisjuhlakonsertti  Kolmen illan varietee  Yö-karaoke 2  Kiitos ja kunnia live – Hartwall Areena 10.12.2011 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Ritva  Yle
Ibn Arabi

| Muhyildin Muhammad ibn Arabi arab>  محيي الدين (أبو عبد الله محمد بن علي بن محمد) بن عربي‎ |
| --- | --- |
 Ibn Arabi
Henkilötiedot
Syntynyt: 25. heinäkuuta 1165 Murcia
Kuollut: 8. marraskuuta 1240 (75 vuotta) Damaskos
Kansalaisuus:  arabi
Ammatti:  mystikko
Muut tiedot
Merkittävät teokset: Viisauden sinettikivet Mekkalaisia ilmestyksiä
Abū Abd Allāh Muhammad ibn Alī ibn Muhammad ibn Arabī al-Hātimī at-Tāī (arab. أبو عبد الله محمد بن علي بن محمد بن عربي الحاتمي الطائي‎), 1165 Murcian taifa, Al-Andalus – 1240 Damaskos) oli andalusialainen filosofi ja mystikko. Hän on yksi suufilaisen filosofian kuuluisimmista edustajista. Vasta viime vuosina hänet on alettu Euroopassa laskea suurten islamilaisten filosofien joukkoon.lähde? Ibn Arabin ensimmäiset teokset julkaistiin Euroopassa noin 150 vuotta sitten. Ibn Arabin kaksi pääteosta ovat "Viisauden sinettikivet" (Fusus al-hikam) ja "Mekkalaisia ilmestyksiä" (al-Futuhat al-makkiyya).
Ibn Arabi edustaa suufilaista filosofiaa. Suufilaisuus erosi n. 700-luvun lopulla šiialaisudesta erilliseksi liikkeeksi. Suufilainen filosofia (irfan) pohjautuu Koraanin tulkintaan, mutta sisältää paljon gnostilaisia ja uusplatonistisia vaikutteita. Kannattajien mukaan suufilaisuus on islaminuskon syvällisin tulkinta, vastustajien mielestä se on kreikkalaisesta filosofiasta ja vieraista uskonnoista vaikutteita saanut harhaoppi.
Elämä

Ibn Arabi syntyi Murciassa Al-Andalusiassa, vuonna 1165 ja kuoli Damaskoksessa 1240. Ibn Arabin nimen eteen lisätään usein etuliite Muhyildin (محيي الدين), joka tarkoittaa uskonnon elävöittäjää. Suufit käyttävät hänestä myös lisänimeä suurin mestari, al-šaikh al-akbar (الشيخ الأكبر). Länsimaissa filosofi on tunnettu paremmin tästä käännetyllä nimellä doctor maximus, "suurin opettaja".
Filosofin Damaskoksessa sijaitseva hauta on edelleen suufilaisille tärkeä pyhiinvaelluspaikka. Ibn Arabin elämän merkittävimpiä tapahtumia oli hänen pyhiinvaelluksensa Mekkaan, jossa hän koki oman kertomuksensa mukaan vahvan mystisen elämyksen. Kertomuksensa mukaan ibn Arabi näki vahvan uskonnollisen näyn, jossa hän tapasi profeetta Muhammedin. Ibn Arabi viipyi Mekassa kolme vuotta ja kirjoitti kokemuksensa seurauksena teoksen "Mekkalaisia ilmestyksiä" (al-Futuhat al-makkiyya).
Ibn Arabi matkusti vuonna 1204 Bagdadiin ja sieltä Kairoon 1206. Molemmilla matkoilla hän joutui avoimiin väkivaltaisuuksiin islamilaisten fundamentalistien kanssa. Suufit hankkiutuivat tietoisesti konflikteihin ympäröivän kulttuurin kanssa. Seurauksena oli usein teloitus. Kun al-Hallaj, eräs ibn Arabin oppi-isistä, nousi vuonna 946 teloituslavalle tanssien, muut suufit heittivät hänelle ruusuja.
Ibn Arabia syytettiin omana aikanaan moniarvoisuudesta ja muiden uskontojen suvaitsemisesta. Ibn Arabin filosofiasta vaikutteita saanut ajattelija Yahya Suhrawardi teloitettiin vuonna 1191.  Ibn Arabi itse pelastui täpärästi ystäviensä avustuksella teloitukselta. Fundamentalistisen islamtulkinnan oppi-isä ibn Taimiyya (k. 1339) koki alusta asti ibn Arabin opit päävihollisekseen ja hyökkäsi voimakkaasti niitä vastaan.  Islamilaisissa maissa ibn Arabin teokset julistetaan edelleen harhaoppisiksi. Egyptissä hänen pääteoksensa julkaiseminen yritettiin keskeyttää vuonna 1975.
Ibn Arabin kohtaaminen ibn Rušdin, yhden oman aikansa kuuluisimman islamilaisen filosofin kanssa, on merkitty muistiin. Ibn Arabi oli jo nuorena tunnettu mystisistä kokemuksistaan. Ibn Rušd, joka on Euroopassa paremmin tunnettu nimellä Averroës, oli tiukasti teoreettiseen ajatteluun nojaava filosofi. Hän halusi kyseenalaistaa ibn Arabin mystisten näkyjen sisällön ja tiedusteli heidän kohdatessaan, ovatko mystisten näkyjen sisällöt sovussa filosofian kanssa. Kertomuksen mukaan ibn Arabi vastasi hänelle:"Kyllä ja ei. Sanojen 'Kyllä' ja 'Ei' välissä sielut lentävät aineen taakse."  Myöhemmin ibn Rušdin kerrotaan ylistäneen ibn Arabia yhdeksi aikansa suurimmista ajattelijoista.
Ibn Arabi tulkitsi islamilaista uskontunnustusta "La ilaha illa Allah" siten, että Allah on kaikki ja kaikki on Allah; että ainoa olevainen on Allah.lähde? Tämä oli eräiden islamtulkitsijoiden mukaan panteismia eli kaikkijumalaista uskoa siihen, että Allah ja kaikki maailmankaikkeudessa ovat yhtä.
Suvaitsevaisuus ja uskonnot

Ibn Arabi piti ajattelunsa yhtenä päätehtävänä rakentaa siltaa eri uskontojen ja filosofisten ajatussuuntausten välille. Ibn Arabin ajattelu sai huomattavan määrän vaikutteita platonistisesta, kreikkalaisesta filosofiasta. Useat hänen teoksensa käsittelevät uskontojen moneutta ja suvaitsevaisuutta. Mystistä suufilaisuutta voidaan pitää keskiajan suvaitsevaisimpana uskontona. Samoihin aikoihin, kun arabialaisessa maailmassa suufit julistivat uskontojen välistä suvaitsevaisuutta, katolinen teologi Tuomas Akvinolainen kirjoitti teoksiaan hyökäten pakanoita vastaan (Summa contra gentiles).
Professori Jaakko Hämeen-Anttilan mukaan ibn Arabi käytti eri uskonnoista prismavertausta. Kun yksi väritön valo osuu prismaan se heijastaa useita eri värisiä valoja, josta muodostuu koko sateenkaaren kirjo erilaisia värejä. Ennen prisman läpi kulkemista eri värit ovat yhtä ja samaa valoa. Jumala on kirkas valo, joka ilmenee eri uskonnoissa prisman värien tavoin erilaisena. Kaikki uskonnot ovat ibn Arabille kuvia samasta todellisuudesta ja ne voivat pitää paikkansa samaan aikaan. Ibn Arabin käsitys uskontojen välisestä suhteesta tiivistyy hyvin seuraavassa runossa, jonka hän on kirjoittanut:
»Minun sydämeni on tullut kykeneväksi ottamaan vastaan kaikki muodot: se on vihreä niitty Gaselleille, luostari kristityille munkeille, temppeli epäjumalankuville, Kaaba pyhiinvaeltajille, Tooran taulut, ja Koraanin Kirja. Minä seuraan rakkauden uskontoa ja mihin tahansa rakkauden karavaani minut kuljettaa, se on minun uskontoni ja uskoni. 
» 
(J.Baldock, The Essence of Sufism, s. 156 )
Eri uskontojen välisiä suhteita käsitellään myös useissa muissa ibn Arabin teoksissa. Eräässä näistä Jumala käy keskustelua profeetta Muhammadin kanssa. Keskustelussa pohditaan eri uskontojen suhdetta Jumalaan, seuraavin sanoin:
»Oi Muhammad, Minä loin olennot ja kutsuin heidät Minun luokseni, mutta heillä oli erimielisyyksiä siitä millaisena he pitäisivät Minua. Yksi porukka väitti, että Elias oli minun poikani ja että Minun käteni on kahlehdittu. Heitä kutsutaan juutalaisiksi. Toinen ryhmä väitti, että Messias on Minun poikani ja että minulla on vielä vaimo ja lapsikin. He ovat kristittyjä. Erään ryhmittymän mukaan minulla on paljon kavereita. Heitä kutsutaan jumalankuvien palvojiksi.» 
(I. Almond, Sufism and deconstruction)
Runous

Suufilaiseen filosofiaan liittyy pyrkimys ilmaista kaikki runouden avulla. Runous sallii Jumalalle loputtoman määrän nimiä, sillä se ei lyö lukkoon rajattua määrää tulkintoja. Tämän ominaisuutensa ansioista suufit kutsuvat runoutta sanattomaksi kieleksi. Runous on yritys päästä kielen tuolle puolen. Ibn Arabi nousi vahvasti vastustamaan niitä fundamentalisteja, jotka rajoittavat Koraanin tulkinnan loputtomat mahdollisuudet vain yhteen ainoaan ja tuomitsevat kaikki muut näkemykset "kerettiläisinä". Ibn Arabin mukaan jokainen ihminen löytää Koraanista sen, mitä hän ansaitsee. Lukiessaan Koraania ihminen heijastaa tekstiin itsensä. Näin hän saavuttaa sen, mitä ansaitsee, koska on itse heijastanut itsensä tekstiin. Koko todellisuus on ibn Arabille ihmisen itsensä heijastusta.
Jumalalla on ibn Arabin mukaan loputon määrä ominaisuuksia. Tämän vuoksi, on eräässä mielessä sama käytämmekö Jumalasta kaikkia nimiä vai yhtä. Ibn Arabi jakaa ajattelussaan puheen kahteen osaan: 1) aitoon, 2) epäaitoon. Se, onko puhe aitoa, vai ei, on riippuvainen puhujan asenteesta. Aito puhe on sitä, että puheessa on ymmärretty, että Jumalalla on loputon määrä nimiä ja ominaisuuksia.  Tämän oivalluksen kautta ihmisen on mahdollista suvaita eri uskontoja ja samalla ymmärtää todellisuutta eri näkökulmista. Epäaidossa puheessa Jumala on rajattu vain tiettyihin nimiin ja todellisuuden tarkastelutapoihin.
Ibn Arabin käsitys kielestä liittyy vahvasti oletukseen, jonka mukaan kaikista lähimpänä Jumalaa ovat kaikista hämmästyneimmät. Joka ymmärtää täydellisesti, mitä puhe Jumalasta tarkoittaa, ei ymmärrä mitään. Ibn Arabille omista näkemyksistään varmat ihmiset, joiden mukaan Jumalan olemus on rajattu vain tiettyihin nimiin, ovat itsereflektion ja perimätiedon vankeja. Ibn Arabin käsityksen mukaan he tuntevat vain sen Jumalan, jonka ovat itse itselleen omilla ajatuksillaan rakentaneet. Nämä ajattelurakennelmat eivät kuitenkaan koskaan ole muuta kuin Jumalan negaatio.
Mysterium tremendum

Ibn Arabin mukaan sisäisen viisauden paljastumisen myötä mystikolla ei ole enää mitään toivoa sopeutua tavallisten ihmisten elämään tai mihinkään kulttuuriin ja hänet valtaa täydellinen kodittomuuden tunne. Löytäessään Jumalan ihminen joutuu kauhun valtaan. Jumala on kauhistuttava mysteeri, joka yhdistää itseensä todellisuuden kaikki eri puolet. Tämänkaltaisesta jumalkokemuksesta on käytetty latinan kielen ilmausta mysterium tremendum. Ibn Arabille kauhistus ei ole kuitenkaan negatiivinen asia, vaan vasta tämän kokemuksen myötä ihminen pystyy asettamaan itsensä osaksi luontoa ja sen muodostamaa kokonaisuutta. Kauhistuksen myötä ihminen ymmärtää oman paikkansa luonnon muodostamassa kokonaisuudessa. Paratiisi on ibn Arabille paikka, jossa onnellisuus on jatkuvasti uhattuna.
Aiheesta muualla

Chittick, William: Ibn Arabi The Stanford Encyclopedia of Philosophy. The Metaphysics Research Lab. Stanford University. (englanniksi)
The Muhyiddin Ibn Arabi Society (englanniksi)
Le concept d'amour chez Ibn 'Arabi (ranskaksi)
Luettelo Ibn Arabin teoksista keskiaikaisessa käsikirjoituksessa.
Kempeleen kunnanvaltuusto

| Kunnanvaltuusto |
| --- | --- |

Kunta:  Kempele
Valtuutettuja:  39
Johto:  Pia Hanski (kok.) (pj.)
Kempeleen kunnanvaltuusto on Kempeleen kunnan ylin päättävä elin. Kunnanvaltuustossa istuu 39 valtuutettua. Vuoden 2021 kuntavaalien tulosten mukaan paikkajakauma on seuraava:
Suomen Keskusta 15
Kansallinen Kokoomus 8
Suomen Sosialidemokraattinen Puolue 6
Perussuomalaiset 6
Vasemmistoliitto 2
Vihreä liitto 1
Suomen Kristillisdemokraatit 1
Kemijärven kaupunginvaltuusto

| Kaupunginvaltuusto |
| --- | --- |

Kunta:  Kemijärvi
Valtuutettuja:  27
Johto:  Riitta Savukoski (kok.) (pj.)  Juhana Kelloniemi (ps.) (1. vpj.)  Veikko Niemelä (kesk.) (2. vpj.)
Kemijärven kaupunginvaltuusto on Kemijärven ylin päättävä elin.
Valtuusto kokoontuu pääsääntöisesti Kemijärven kaupungintalolla valtuustosalissa (Hallituskatu 4). Kaupunginvaltuustossa on 27 valtuutettua. Kaudella 2021–2025 kaupunginvaltuuston puheenjohtaja on Riitta Savukoski (kok.).
Vuonna 2021 Kemijärven kaupunginvaltuustoon valittiin kahdeksan edustajaa keskustasta, viisi perussuomalaisista, neljä kokoomuksesta, kolme vasemmistoliitosta, SDP:stä ja Tulevaisuuden Kemijärvi -yhteislistalta sekä yksi edustaja kristillisdemokraateista.
Tuomas Uronen

| Tuomas Uronen> Henkilötiedot |
| --- | --- |
Syntynyt: 19. maaliskuuta 2005 (ikä 19) Kerava, Suomi
Kansalaisuus:   Suomi
Jääkiekkoilija
Lempinimi:  Tume
Pelipaikka:  oikea laitahyökkääjä
Maila:  oikea
Pituus:  183 cm
Paino:  86 kg
Seura
Seura:  Kingston Frontenacs
Sarja:  OHL
Pelinumero:  8
Pelaajaura
Pääsarjaura:  2022–
Aik. seurat:  HIFK (SML) Ottawa 67’s (OHL)
NHL-varaus:  192. varaus, 2023 Vegas Golden Knights
Tuomas Uronen (s. 19. maaliskuuta 2005 Kerava) on suomalainen jääkiekkoilija, joka pelaa OHL-joukkue Kingston Frontenacsissa. Hän on pelipaikaltaan oikea laitahyökkääjä. Uronen laukoo oikealta.
Ura > Seuraura

Uronen aloitti luistelun kolmevuotiaana. Hän on KJT:n kasvatti. Uronen voitti kaudella 2019–2020 KJT Haukkojen joukkueessa koko C-nuorten SM-karsintojen pistepörssin tehoilla 24+30=54. Kaudella 2020–2021 hän voitti joukkueen sisäisen piste-, maali- ja syöttöpörssin tehoilla 24+20=44, joilla Uronen jakoi U16 SM-sarjan maalipörssin neljännen sijan Ilveksen Roope Rajalan kanssa ja sijoittui pistepörssissä kuudenneksi. Hänet palkittiin kauden päätteeksi sarjan parhaana pelaajana Teppo Numminen -palkinnolla ja parhaana hyökkääjänä Sami Kapanen -palkinnolla sekä valittiin tähdistökentälliseen.
Kaudeksi 2021–2022 Uronen siirtyi Helsingin IFK:n organisaatioon. Hän pelasi 16-vuotiaana suurimman osan kaudestaan seuran U20-joukkueessa, mutta Uronen pelasi osan kaudestaan myös U18-joukkueessa.
Toukokuussa 2022 Uronen teki HIFK:n kanssa 2+1-vuotisen SM-liigasopimuksen. Hän aloitti kauden 2022–2023 seuran U20-joukkueessa, jossa Uronen pelasi suurimman osan kaudestaan. Hän oli joukkueen paras pistemies ja maalintekijä tehoilla 20+23=43. Uronen valittiin U20 SM-sarjan tammikuun kuukauden nuoreksi pelaajaksi. Hän teki liigadebyyttinsä vain 17-vuotiaana runkosarjan seitsemännellä kierroksella 30. syyskuuta 2022 vieraissa Hämeenlinnan Pallokerhoa vastaan. Uronen merkittiin HIFK:n nelosketjun oikeaan laitaan Jesse Seppälän ja Micke-Max Åstenin viereen. Hän sai ottelussa jääaikaa 5.57 minuuttia ja Uroselle merkittiin teholukema +1. Hän pelasi kauden aikana SM-liigassa viisi runkosarjaottelua ilman tehopisteitä.
Vegas Golden Knights varasi Urosen kuudennella kierroksella 192. pelaajana NHL:n varaustilaisuudessa 2023. Samana kesänä myös OHL-joukkue Ottawa 67’s varasi hänet 57. pelaajana CHL:n varaustilaisuudessa. Myöhemmin heinäkuussa HIFK uutisoi lainaavansa Urosen joukkueeseen kaudeksi 2023–2024. Hän pelasi OHL:ssä 11 ottelua tehden kuusi tehopistettä, kunnes marraskuussa hän joutui sivuun loppukaudeksi loukkaantumisen vuoksi. Heinäkuussa 2024 67’s kauppasi Urosen Kingston Frontenacsiin vaihdossa vuoden 2025 neljännen ja vuoden 2027 seitsemännen kierroksen varausvuoroihin.
Ura > Maajoukkueura

| Mitalit> Maa:  Suomi.Miesten jääkiekko.Alle 20-v. MM-kilpailut  | Mitalit> Maa:  Suomi.Miesten jääkiekko.Alle 20-v. MM-kilpailut  | Mitalit> Maa:  Suomi.Miesten jääkiekko.Alle 20-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Hopeaa | Kanada 2025 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Saksa 2022 | jääkiekko |  |
| Hlinka Gretzky Cup  | Hlinka Gretzky Cup  | Hlinka Gretzky Cup  |  |
|  Pronssia | Red Deer 2022 | jääkiekko |  |
Uronen voitti pronssia Hlinka Gretzky Cupissa vuonna 2022. Hän pelasi alle 18-vuotiaiden MM-kilpailuissa vuosina 2022 ja 2023, joista ensimmäinen turnaus päättyi pronssiin. Uronen pelasi alle 20-vuotiaiden MM-kilpailuissa vuonna 2025, jolloin hän saavutti hopeaa. Uronen valittiin Saksaa vastaan pelatun alkulohkon ottelun päätteeksi Suomen ottelun parhaaksi pelaajaksi. Hän ratkaisi myös seuraavan ottelun Yhdysvaltoja vastaan jatkoaikamaalilla. Yhteensä hän on pelannut 17 nuorten ja 38 poikien maaottelua.
Pelityyli

EP Rinksiden suomenkielisten sivujen päätoimittaja Lassi Alasen mukaan Uronen luo paljon laadukkaita tilanteita hyökkäyssuuntaan. Hän pystyy ja haluaa viedä kiekkoja ykkössektoriin usein ja tehokkaasti, ja Uronen pystyy tekemään sen niin kuljettamalla kuin syöttämällä. Alasen mukaan hän ei ole kaukalon isoin pelaaja, mutta Uronen on jo nyt varsin vahva kaksinkamppailuissa ja tekee rajusti töitä esimerkiksi kiekonriistojen eteen. Alasen mukaan hän voisi lisätä monipuolisuutta kehittämällä luisteluaan ja viimeistelytaitojaan.
Uronen on kertonut seuranneensa erityisesti Aleksander Barkovia ja Kirill Kaprizovia. Hän on kertonut haluavansa kehittyä Kaprizovin tyyliseksi pelaajaksi.
Muuta

Tuomaksen pikkuveljet, kaksoset Anttoni ja Eelis Uronen pelaavat HIFK:n U20- ja U18-joukkueissa.
Kannonkosken kunnanvaltuusto

| Kunnanvaltuusto |
| --- | --- |

Kunta:  Kannonkoski (1934–)
Valtuutettuja:  17
Johto:  Sanna Villman (pj.)  Anu Poikonen (1. vpj.)  Jouni Hartikainen (2. vpj.)
Äänestysprosentti:  57,7 % (2021)
Kannonkosken kunnanvaltuusto on hallintoelin, joka käyttää ylintä päätösvaltaa Kannonkosken kunnassa. Valtuustossa on 15 jäsentä. Ennen vuotta 1992 paikkoja oli 21, ja vuosina 1992–2017 paikkoja oli 17. Suomen Keskustalla oli enemmistö valtuuston paikoista vuosina 1988–2021.
Valtuuston puheenjohtajana toimii Sanna Villman, ensimmäisenä varapuheenjohtajana Anu Poikonen ja toisena varapuheenjohtajana Jouni Hartikainen.
Vuoden 2021 kuntavaaleissa äänestysprosentti oli 57,7 % ja kunnan ääniharava Sanna Villman (SDP) 101 äänellä.
Kunnantalo, jossa valtuusto istui, paloi poroksi maaliskuun alussa 2014. Elokuussa 2015 paikalle valmistui uusi kunnantalo.
Koostumus vaaleittain

| Vaalit | SDP | Kesk>  | SKDL Vas>  | Kok>  | SMP PS | Vihr>  | yht>  |
| --- | --- | --- | --- | --- | --- | --- | --- |
| 1976 | 5 | 10 | 3 | 2 | 1 |  | 21 |
| 1980 | 5 | 9 | 3 | 2 | 2 |  | 21 |
| 1984 | 5 | 10 | 2 | 1 | 3 |  | 21 |
| 1988 | 4 | 11 | 2 | 2 | 2 |  | 21 |
| 1992 | 6 | 9 |  | 1 | 1 |  | 17 |
| 1996 | 5 | 10 |  | 2 |  |  | 17 |
| 2000 | 4 | 11 |  | 2 | -- |  | 17 |
| 2004 | 4 | 12 | -- | 1 |  |  | 17 |
| 2008 | 5 | 10 |  | 2 |  |  | 17 |
| 2012 | 4 | 11 |  | 1 | 1 |  | 17 |
| 2017 | 3 | 8 |  | 2 | -- | 2 | 15 |
| 2021 | 5 | 6 |  | 2 | 2 | -- | 15 |
Lähteet: Tilastokeskus, Oikeusministeriö
Puheenjohtajia

Johannes Leppänen (1989–)lähde?
Alpo Peltolalähde?
Kirsi Saari Kesk. (2013–2016)
Sanna Villman (2021–2025)
Aiheesta muualla

Kannonkosken kunnanvaltuusto ja -hallitus
Raaseporin kaupunginvaltuusto

| Kaupunginvaltuusto |
| --- | --- |

Kunta:  Raasepori
Valtuutettuja:  43
Johto:  Anders Walls (pj.)  Mats Lagerstam (1. vpj.)  Ragna-Lise Karlsson (2. vpj.)
Äänestysprosentti:  55,7 % (2021)
Raaseporin kaupunginvaltuusto on Raaseporin ylin päättävä elin. Kaupunginvaltuustossa on 43 valtuutettua. Valtuuston puheenjohtajana toimii Anders Walls. Ensimmäisenä varapuheenjohtajana toimii Mats Lagerstam ja toisena varapuheenjohtajana Ragna-Lise Karlsson.
Vuoden 2021 vaaleissa äänestysprosentti oli 55,7 %. Suurin puolue oli RKP (49,2 %, 23 paikkaa). Muita valtuustoon paikkoja saaneita puolueita oli SDP (27,6 %, 12 paikkaa), vihreät (7,5 %, 3 paikkaa), kokoomus (5,9 %, 2 paikkaa), vasemmistoliitto (4,6 %, 2 paikka) ja perussuomalaiset (4,0 %, 1 paikka).
Park Ji-hyo

| Jihyo> 박지효 |
| --- | --- |
 Jihyo Pearly Gates Korealle elokuussa 2023
Henkilötiedot
Koko nimi:  Park Ji-hyo
Syntynyt: 1. helmikuuta 1997 (ikä 27) Gyeonggi, Korean tasavalta
Ammatti:  laulaja, lauluntekijä
Muusikko
Taiteilijanimi:  Jihyo
Laulukielet:  korea, japani, englanti
Aktiivisena:  2015-
Tyylilajit:  k-pop
Yhtyeet:  Twice
Levy-yhtiöt:  JYP Entertainment
  [ Muokkaa Wikidatassa ] [ ohje ]  
Park Ji-hyo (hangul: 박지효; hanja: 朴志效; uudistettu latinisaatio: Bak Ji-hyo, s. 1. helmikuuta 1997 Gyeonggi, Korean tasavalta), yleensä nimellä Jihyo on eteläkorealainen laulaja ja lauluntekijä.  Hän on tyttöbändi Twicen johtaja ja päävokalisti.
Hänen syntymänimensä on Park Ji-soo (kor. 박지수, Bak Ji-su), mutta muutti sen laillisesti Park Ji-hyoksi ennen Sixteen-ohjelmaa. Muut yhtyeen jäsenet valitsivat hänet ryhmän johtajaksi nimettömällä äänestyksellä.
Elämä

Jihyo liittyi JYP Entertainmentille harjoittelijaksi peruskoulussa ja harjoitteli kymmenen vuotta ennen debyyttiään Twice-yhtyeessä. Jihyon piti ensin debytoida tyttöyhtyeessä Nayeonin, Jeongyeonin ja Sanan kanssa, mutta niin ei tapahtunutkaan. Sen sijaan he kaikki liittyivät tosi-tv-sarjaan Sixteen, jossa valittiin yhdeksän tyttöä Twice-yhtyeeseen. Heidät kaikki valittiin ja he debytoivat vuonna 2015 julkaisemalla minialbumin The Story Begins ja musiikkivideon Like Ooh-Ahh.
Kesäkuussa ilmoitettiin, että Jihyolta tulee ensimmäinen sooloalbumi Zone elokuussa 2023. Samalla kerrottiin ensimmäisestä singlestä "Killin’ Me Good". Albumi nousi julkaisuviikolla Billboard 200 -listan 14. sijalle.
Kirjat

Yes, I am Jihyo (valokuvakirja, 20.8.2021)
Diskografia > Sooloalbumit

Zone (2023)